CELEX: 62013CN0336
Language: mt
Date: 2013-06-19 00:00:00
Title: Kawża C-336/13 P: Appell ippreżentat fid- 19 ta’ Ġunju 2013 mill-Kummissjoni Ewropea mis-sentenza mogħtija mill-Qorti Ġenerali (L-Ewwel Awla) fl- 10 ta’ April 2013 fil-Kawża T-671/11, IPK International — World Tourism Marketing Consultants GmbH vs Il-Kummissjoni Ewropea

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/25
            
         Appell ippreżentat fid-19 ta’ Ġunju 2013 mill-Kummissjoni Ewropea mis-sentenza mogħtija mill-Qorti Ġenerali (L-Ewwel Awla) fl-10 ta’ April 2013 fil-Kawża T-671/11, IPK International — World Tourism Marketing Consultants GmbH vs Il-Kummissjoni Ewropea
   (Kawża C-336/13 P)
   2013/C 260/43
   Lingwa tal-kawża: il-Ġermaniż
   
      Partijiet
   
   
      Appellanti: Il-Kummissjoni Ewropea (rappreżentanti: F. Dintilhac, G. Wilms, G. Zavvos, aġenti)
   
      Parti oħra fil-proċedura: IPK International — World Tourism Marketing Consultants GmbH
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali (L-Ewwel Awla) tal-10 ta’ April 2013 fil-Kawża T-671/11;
            
         
               —
            
            
               tiċħad ir-rikors ippreżentat fit-22 ta’ Diċembru 2011 minn IPK International — World Tourism Marketing Consultants GmbH kontra l-Kummissjoni;
            
         
               —
            
            
               tikkundanna lil IPK International — World Tourism Marketing Consultants GmbH għall-ispejjeż taż-żewġ istanzi.
            
         
      Aggravji u argumenti prinċipali
   
   Is-sentenza appellata hija żbaljata fid-dritt għal diversi raġunijiet:
   
               (a)
            
            
               Hija ma tiħux inkunsiderazzjoni l-ġurisprudenza tal-Qorti tal-Ġustizzja li tipprovdi li l-interessi kumpensatorji għandhom jikkumpensaw l-inflazzjoni.
            
         
               (b)
            
            
               B’mod kuntrarju għall-ġurisprudenza tal-Qorti tal-Ġustizzja, hija ma tagħmilx distinzjoni bejn l-interessi kumpensatorji u l-interessi moratorji u tistabbilixxi l-ammont taż-żewġ rati skont ir-rata tal-Bank Ċentrali Ewropew (BĊE) għall-operazzjonijiet prinċipali ta’ rifinanzjament, b’żieda ta’ żewġ punti.
            
         
               (c)
            
            
               Hija wettqet żball ta’ kalkolu minħabba l-fatt li kkapitalizzat l-interessi kumpensatorji u kkalkolat l-interessi moratorji b’effet mill-15 ta’ April 2011.
            
         
               (d)
            
            
               Hija tinterpreta b’mod żbaljat id-deċiżjoni kkontestata u s-sentenza mogħtija mill-Qorti Ġenerali fil-Kawża T-297/05 (1), u tiżnatura l-fatti.
            
         
               (e)
            
            
               Ma hijiex suffiċjentement motivata: hija ma tippermettix li wieħed jifhem ir-raġunijiet li jiġġustifikaw l-ammont tal-interessi u d-data li minnha ġew ikkalkolati l-interessi moratorji, u l-motivazzjoni hija fiha nfisha kontradittorja.
            
         
               (f)
            
            
               Hija tikser il-prinċipji tad-dritt tal-Unjoni fil-qasam tal-arrikkiment indebitu.
            
         
      (1)  Sentenza tal-Qorti Ġenerali tal-15 ta’ April 2011, IPK International vs Il-Kummissjoni, Ġabra p. II-1859.